ועדת הפנים והגנת הסביבה, כנסת 20, פרוטוקול מספר 324, 2016-12-26 12:00

דוד אמסלם: רבותיי, אני מתכבד לפתוח את ועדת הפנים והגנת הסביבה בנושא תקנות הרשות הארצית לכבאות והצלה (הנחה או פטור מתשלום אגרות)(הוראת שעה)(תיקון מס' 2), התשע"ז-2016.

דוד אמסלם: איך אתם רוצים?

דוד אמסלם: אתה רוצה, היועץ המשפטי עידו בן יצחק, להתייחס או שנעביר את זה ישר - - -?

<עידו בן יצחק: קודם שהם יציגו.

<עידו בן יצחק: אחרי זה - - -

דוד אמסלם: בבקשה.

דוד אמסלם: מי רוצה להציג?

<קרן גלאון: אני אציג.

<קרן גלאון: קרן גלאון מהייעוץ המשפטי - - -

דוד אמסלם: עורכת הדין קרן גלאון, שלום לך.

דוד אמסלם: מה שלומך?

<קרן גלאון: בסדר גמור.

<קרן גלאון: מדובר בהארכת תוקף של תקנות, שבעצם עניינן לבוא לקראת האזרחים שמתקשים לשלם את - - -

דוד אמסלם: מה שהיה בפעם הקודמת, שנתנו לכם עד סוף השנה, כדי שתבטלו את האגרות.

דוד אמסלם: ככה עשיתי.

<קרן גלאון: וזה בא עם הסט השני, בעצם הרביזיה והאגרות - - -, שמטרתו לבטל כמעט את כל האגרות המבצעיות.

<קרן גלאון: גם אחרי שיבוטלו האגרות המבצעיות, עדיין אנחנו רוצים להשאיר את ועדת ההנחות בתוקף, בין מאחר ואנחנו משאירים כמה אגרות מבצעיות לבין האגרות שעוד אנשים ממשיכים להתדיין לגביהם, שיהיו בתוקף עד להתקנת התקנות החדשות.

<קרן גלאון: אחרי שנסיים את התקנות החדשות, נוכל לבדוק האם צריך להפוך את ההוראה להוראת - - - או לשנות אותה, לגבי ההנחות או לבטל אותה.

דוד אמסלם: אוקיי.

דוד אמסלם: אז אתם רוצים שנתחיל בהקראה?

<קריאה: כן.

דוד אמסלם: טוב, רבותיי, אנחנו נתחיל את ההקראה, ברשותכם.

<עידו בן יצחק: תקנות הרשות הארצית לכבאות והצלה (הנחה או פטור מתשלום אגרות)(הוראת שעה)(תיקון מס' 2), התשע"ז-2016.

<עידו בן יצחק: תיקון תקנה 10: 1.

<עידו בן יצחק: בתקנה 10 לתקנות הרשות הארצית לכבאות והצלה (הנחה או פטור מתשלום אגרות)(הוראת שעה), התשע"ה-2015, במקום "עד יום ב' בטבת התשע"ז (31 בדצמבר 2016)", יבוא "עד יום כ"ג בטבת התשע"ט (31 בדצמבר 2018)".

דוד אמסלם: מה לגבי הנושא של הביטול?

<קרן גלאון: זה באותו סט של תקנות שממתין לדיון בוועדה.

<קריאות: - - -

דוד אמסלם: אני חשבתי שאנחנו מביאים דווקא את הסט השני.

דוד אמסלם: עכשיו אנחנו דנים על זה?

<עידו בן יצחק: לא.

<לאה קריכלי: זה מה שהם אמרו - - -

<עידו בן יצחק: מה שאנחנו דנים עכשיו זה הארכת הוראת שעה לגבי הנחות ופטורים קיימים, מאחר שזה פוקע ב-31 בדצמבר.

<עידו בן יצחק: התקנות הנוספות זה סט שהוא לא תלוי בזמן של ה-31 בדצמבר, ולכן - - -

<קרן גלאון: אנחנו היינו מאוד שמחים לדון בו לפני, כי אנחנו ממש נערכים.

<קרן גלאון: זה המשך של חוק ההסדרים – מה שהיה תיקון גם של רישוי העסקים.

<קרן גלאון: אנחנו נערכים - - - לתחילת 2017 לשחרר אותם מהאגרות המבצעיות ומאגרת הרישוי של העסקים, שהיא במסלול תצהיר.

דוד אמסלם: מה שאמרתי, אני חשבתי שאנחנו כרגע מביאים את הקומפלט.

דוד אמסלם: אני חשבתי שאנחנו מביאים את הקומפלט.

<קרן גלאון: הקומפלט הונח בפני הוועדה.

דוד אמסלם: אני רוצה להזכיר מה היה: אתם זוכרים, אתם הבאתם את הסיפור הזה של התקנות האלה לפני מספר חודשים.

דוד אמסלם: אני כרכתי אותן עם ביטול האגרות וסיפרתי לכם גם שאני ישבתי גם עם המשרד לביטחון הפנים, עם השר, ישבתי גם עם משרד האוצר, ובסופו של דבר גם בתמיכתו של השר ובעידודו וגם בדחיפה של משרד האוצר, בגלל שבסך הכול היינו צריכים לייצר איזשהו מקור תקציבי.

דוד אמסלם: בסופו של דבר, הממשלה קיבלה החלטה באוגוסט השנה לגבי כל התקציב, ואחד מהם זה היה הסיפור הזה של ביטול האגרות.

דוד אמסלם: ביטול האגרות שאנחנו מדברים עליהן בעיקר.

דוד אמסלם: אנחנו לא מדברים על עסקים כל כך.

דוד אמסלם: אנחנו בעיקר דיברנו על בתי - - -

<קרן גלאון: אגרות מבצעיות.

דוד אמסלם: כן.

דוד אמסלם: אגרות מבצעיות.

דוד אמסלם: שאם מישהו נשרף לו הבית, חס ושלום – איך אמרנו?

דוד אמסלם: בסוף גם נשרף לו הארנק, והוא צריך עוד, אחרי כמה חודשים, לקבל.

דוד אמסלם: לא משנה שכל עולמו חרב עליו.

דוד אמסלם: המצב היום הוא שעוד אחרי מספר חודשים הוא מקבל איזשהו bill.

דוד אמסלם: לפעמים זה 4,000 שקל, 5,000 שקל לשלם.

דוד אמסלם: ואם הוא לא משלם, מפעילים עליו גם הוצאות לפועל.

דוד אמסלם: ובקיצור, בן האדם מוצא את עצמו באיזה סרט שהוא בעצם סרט רע שמביא עוד סרט רע.

<קרן גלאון: נכון.

<קרן גלאון: אנחנו גיבשנו את הסט הזה, שגם הוא מונח לפני הוועדה.

דוד אמסלם: לכן, אני נדרשתי לנושא הזה.

דוד אמסלם: כשאני הבנתי שזה הסיפור, אני הבנתי שחייבים לשנות אותו ודחוף.

דוד אמסלם: עוד בשנה שעברה ישבתי עם השר שלכם, השר לביטחון הפנים, וגם עם משרד האוצר, וכפי שאמרתי, סגרנו את המתווה.

דוד אמסלם: עכשיו, אתם באתם אליי עם התקנות האלה לפני מספר חודשים.

דוד אמסלם: אמרתי לכם: תקשיבו, אנחנו ניתן לכם את זה עד סוף השנה, בגלל שעד אז אתם תסגרו לנו גם את הסיפור של כל מה שדיברנו עד עכשיו: ביטול האגרות.

<קרן גלאון: נכון.

דוד אמסלם: אז עכשיו אתם הבאתם את הארכה הזו - - -

<קרן גלאון: לא, אדוני.

<קרן גלאון: אנחנו הגשנו שני סטים.

<קריאה: - - -

<עידו בן יצחק: הם הביאו את שניהם.

<עידו בן יצחק: הם הביאו את שניהם.

<עידו בן יצחק: פשוט הם הביאו את זה אתמול.

<עידו בן יצחק: עכשיו, אנחנו את זה חייבים לסיים עד ה-31 בדצמבר.

<עידו בן יצחק: מאחר שאם לא נאשר את זה, אז לא יהיו הנחות ולא יהיו - - -

דוד אמסלם: כן, אבל גם אם לא נאשר את זה, בינתיים לא יפטרו את האנשים.

<עידו בן יצחק: בגלל זה אני לא אומר שאת זה צריך לקבוע, אבל פשוט מהיום להיום.

<בר כהן: צריך לקבוע את זה - - -

<קרן גלאון: אנחנו הבאנו את שני הסטים ואנחנו מבקשים להביא את זה כמה שיותר - - -

דוד אמסלם: רבותיי, אני רוצה להסביר.

דוד אמסלם: אני רוצה להגיד ליועץ המשפטי עידו בן יצחק: תקשיב, אני, מבחינתי, כל המערכת הזו שאנחנו מדברים עליה, היא אמורה להיכנס ב-1 לינואר 2017 תקציבית.

דוד אמסלם: אני מדבר תקציבית.

דוד אמסלם: אז לכן אני מתכוון לסגור את הסיפור של התקנות עד ה-1 לינואר.

דוד אמסלם: הרי בסופו של דבר מה יקרה?

דוד אמסלם: בסופו של דבר, אם אנחנו כרגע מתעכבים אצלנו, המצב האבסורדי שיקרה עכשיו שהמדינה כבר מגובה תקציבית.

דוד אמסלם: אין לה בעיה.

דוד אמסלם: היא אומרת: אני רוצה לפתור, אבל אנחנו עדיין עוד לא הסתדרנו.

דוד אמסלם: וכרגע, בתפר, עד שנאשר, אם תקרה איזושהי שריפה, אז בן האדם ימשיך לשלם את האגרות בגלל שהם לא יכולים לפטור אותו.

<לאה קריכלי: אנחנו יכולים לדבר על - - - יצא רק ביום חמישי אחרי הצהריים - - -

דוד אמסלם: איזה?

דוד אמסלם: יום חמישי האחרון?

<לאה קריכלי: האחרון, כן - - -

דוד אמסלם: למה העברתם את זה ליום חמישי?

דוד אמסלם: למה?

<קרן גלאון: לקח זמן מוועדת ההעברות ושר האוצר.

<קרן גלאון: זה הרבה - - -

<קריאה: - - -

דוד אמסלם: אבל אתם יודעים שבסך הכול באוגוסט – אני מספר לכם – ב-11 לאוגוסט 2016, יום חמישי, וזה נגמר ביום שישי בבוקר, הייתה בעצם החלטת ממשלה לגבי מסגרת התקציב, וזה נכלל בה.

דוד אמסלם: אני קיבלתי טלפון בבוקר לגבי הנושא הזה.

<קרן גלאון: חד משמעית לא נכון.

<קרן גלאון: זו הייתה עבודה קשה של כל המעורבים.

דוד אמסלם: אז מאוגוסט עד היום, פתאום נזכרתם עכשיו?

<קרן גלאון: לא.

<קרן גלאון: זה כמובן עבודה קשה של גיבוש הנוסח של השגת ההסכמות של משרד האוצר ושל משרד המשפטים ושל שר האוצר ושל ועדת האגרות, וכשוועדת האגרות לא - - - וכן הלאה וכן הלאה.

דוד אמסלם: הבנתי.

דוד אמסלם: הבנתי.

<קרן גלאון: אנחנו עשינו מאמצים, כל המערכות.

<קרן גלאון: מערכות המחשוב שלנו מוכנות להתחיל כבר ב-1.

<קרן גלאון: זאת אומרת, ברגע שיהיה אישור של התקנות, אנחנו ערוכים לפעולה.

דוד אמסלם: זה הבנתי.

דוד אמסלם: רק הבעיה זה הצ'ופצ'יק של הקומקום עכשיו.

<קרן גלאון: נכון.

דוד אמסלם: עכשיו, השאלה היא כזו: כמה זמן אנחנו צריכים בשביל זה?

<עידו בן יצחק: לדעתי, שעה וחצי.

דוד אמסלם: שעה וחצי – אתה מוכן מבחינת החומר?

<עידו בן יצחק: לא.

<עידו בן יצחק: זה מהיום להיום אנחנו לא יכולים - - -

דוד אמסלם: אני שואל.

דוד אמסלם: כמה ימים אתה צריך בשביל זה?

<עידו בן יצחק: אני אמרתי: מבחינתי, אפשר להביא את זה בהמשך השבוע.

דוד אמסלם: המשך השבוע?

<עידו בן יצחק: כן.

דוד אמסלם: אז אני מבקש לתאם מועד בהמשך השבוע.

דוד אמסלם: אני חייב לסיים את זה בגלל שכמו שאמרתי: אחרי שבסופו של דבר סגרנו את הכול, כרגע הרב רק לא בא לחתונה.

דוד אמסלם: הכול מוכן: יש תזמורת, יש אוכל, יש חתן-כלה, הכול בסדר – רק הרב עוד לא הגיע.

דוד אמסלם: אז אני באמת מבקש לייצר לזה את הזמן ביום רביעי.

דוד אמסלם: נשארנו עם יום רביעי, נכון?

<לאה קריכלי: יש את רביעי או חמישי.

<לאה קריכלי: כן.

<לאה קריכלי: אנחנו נבדוק - - -

דוד אמסלם: חמישי יהיה קשה לנו.

דוד אמסלם: יותר נוח יום רביעי.

<לאה קריכלי: בסדר - - - מבחינתי.

<לאה קריכלי: אני יודעת.

דוד אמסלם: היועץ המשפטי עידו בן יצחק, בוא נסכם שאנחנו טנטטיבית - - - ביום רביעי ואתה תעבור על החומר הזה.

דוד אמסלם: ואם צריך לשבת איתם, אז - - -

<עידו בן יצחק: כבר ישבתי איתם.

דוד אמסלם: ישבת איתם.

דוד אמסלם: אז הכול בסדר?

דוד אמסלם: אז, בעזרת השם, אנחנו נסיים את זה השבוע.

דוד אמסלם: אז כרגע, מה שנשאר זה לאשר את זה?

<לאה קריכלי: זה - - -

<עידו בן יצחק: כן.

דוד אמסלם: עם עצמי אני מאשר את זה?

<עידו בן יצחק: כן.

דוד אמסלם: טוב.

דוד אמסלם: מי בעד התקנות כפי שהוקראו, שירים את ידו.

דוד אמסלם: מי נגד?

דוד אמסלם: אין אף אחד.

דוד אמסלם: מי נמנע?

דוד אמסלם: גם אין.

דוד אמסלם: הצבעה בעד – פה אחד נגד – אין נמנעים – אין תקנות הרשות הארצית לכבאות והצלה (הנחה או פטור מתשלום אגרות)(הוראת שעה)(תיקון מס' 2), התשע"ז-2016, נתקבלו.

דוד אמסלם: סך הכול, התקנות האלה אושרו.

דוד אמסלם: וביום רביעי, בעזרת השם, אנחנו נדון על התקנות השניות ונעביר אותן.

דוד אמסלם: בסדר?

<קרן גלאון: תודה רבה.

<קריאה: תודה.

דוד אמסלם: תודה רבה לכולם.

<קריאה: תודה.

דוד אמסלם: בבקשה.

<לאה קריכלי: - - -

דוד אמסלם: חייב.

<לאה קריכלי: כי - - -.

<לאה קריכלי: זה מה שאני אומרת - - -

דוד אמסלם: שכחתי.

דוד אמסלם: שנייה, שנייה.

דוד אמסלם: מתי יוצא ה-31 לחודש?

<עידו בן יצחק: ביום שבת.

דוד אמסלם: תביאי לי את זה ביום שני הבא.

<לאה קריכלי: שני?

דוד אמסלם: כן.

דוד אמסלם: נגמור את זה ביום שני על הבוקר.

<קרן גלאון: אני יודעת שזה נשמע טכני, אבל מבחינתנו, מערכות המחשוב מכוונות.

<קרן גלאון: זאת אומרת, אנחנו צריכים לדעת לפני ה-1 אם הן נכנסות לתוקף ב-1.

<קרן גלאון: כי כל שינוי שהוועדה תכניס, כבר לא נוכל לשנות.

<קרן גלאון: זה משחק עכשיו גם ליישום של הדבר הזה.

<קרן גלאון: ואז המשמעות שזה לא יוכל - - -

דוד אמסלם: אנחנו יכולים להביא את התקנות גם רטרואקטיבית, אחורה?

<קרן גלאון: אבל זו בעיה טכנית - - -

דוד אמסלם: לא, לא, אני אסביר.

דוד אמסלם: אני יכול להחיל אותן מה-1 לינואר?

<עידו בן יצחק: רוב הדברים כן.

<עידו בן יצחק: יש כמה דברים שלא, אבל - - -

<קרן גלאון: זה מקשה אחת מבחינת מערכת המחשוב.

דוד אמסלם: מה זה - - -?

דוד אמסלם: מה - - -?

<עידו בן יצחק: בוא נגיד ככה: כל מה שיורד, שהוא מקל, שהוא מטיב – זה יכול רטרואקטיבית.

<עידו בן יצחק: יש פה שלוש אגרות שמתייקרות, ואותן אנחנו לא יכולים - - -

דוד אמסלם: עזוב.

דוד אמסלם: "מתייקרות" פחות מעניין.

<קרן גלאון: אבל זה הכול ביחד מבחינת מערכת המחשוב.

<גבריאלה פיסמן: - - - יכול להתעורר קושי בעניין של תחולה רטרואקטיבית מבחינת משרד המשפטים.

דוד אמסלם: למה?

<גבריאלה פיסמן: כי אין פה סיבה מהותית לתחולה רטרואקטיבית.

<גבריאלה פיסמן: יש פה סיבה - - -

דוד אמסלם: הפוך.

דוד אמסלם: הפוך.

דוד אמסלם: הרי מה, אם אנחנו מעבירים משהו בנושא מיסוי, אנחנו לא יכולים להגיד: זה לא איזשהו משהו שהפתיע אותנו ואנחנו מבקשים שלוש שנים אחורה בהפתעה.

דוד אמסלם: אם אני עכשיו מביא נושא מיסוי.

דוד אמסלם: היום דנו, למשל, על פרק של מיסוי לגבי הנושא של תאגידי המים.

דוד אמסלם: לא חשוב.

דוד אמסלם: תאגידי ביוב פה זה היה, ומים.

דוד אמסלם: יכולנו להחליט שזה ייכנס לתוקף בעוד שלושה חודשים או שזה יהיה אחורה.

<גבריאלה פיסמן: לא.

<גבריאלה פיסמן: תחולה נדחית זה משהו שבוודאי אין - - - איתו שום בעיה, והוא תמיד בשגרת העבודה של הכנסת.

<גבריאלה פיסמן: לגבי תחולה רטרואקטיבית – זה צעד שהוא צעד חריג, וכדי להצדיק אותו, גם מבחינה משפטית, אנחנו צריכים הצדקה שהיא הצדקה מהותית.

<גבריאלה פיסמן: לא הצדקה של מערכות מחשוב לא ערוכות.

<גבריאלה פיסמן: אני חוששת שזה יכול להיות בעייתי.

<גבריאלה פיסמן: אני צריכה לבדוק את זה עם הגורמים אצלנו.

<קרן גלאון: אנחנו נשמח מאוד אם איכשהו נוכל לדון השבוע, כדי שנוכל ביום ראשון להיכנס לעידן אחר.

דוד אמסלם: תקשיבי, בואי נעשה דבר כזה.

דוד אמסלם: ביום רביעי אני אבוא מוקדם.

דוד אמסלם: נבוא מוקדם.

דוד אמסלם: כמה זמן אנחנו צריכים בשביל זה?

<לאה קריכלי: שעה וחצי - - -?

<עידו בן יצחק: שעה וחצי.

<עידו בן יצחק: כן.

דוד אמסלם: אנחנו נתחיל את הדיון בשמונה וחצי.

דוד אמסלם: אני אעשה הצבעה בעשר.

<לאה קריכלי: אוקיי.

דוד אמסלם: בסדר?

דוד אמסלם: אבל להבא אני מבקש לא - - - ללוחות הזמנים האלה.

דוד אמסלם: תבינו מה קרה פה: זה ביום של האזכרה של אשתי, זכרונה לברכה.

דוד אמסלם: עכשיו, אני צריך לבוא לפה ולעסוק בזה.

דוד אמסלם: דבר שלא התכוונתי, אבל בגלל שאני לא רוצה באמת לתקוע את עם ישראל בעניין הזה, אז לכן אני אבוא, אבל חבל.

דוד אמסלם: אם הייתם מביאים לי את זה לפני שבועיים או שבוע - - -

<לאה קריכלי: אפילו שבוע.

דוד אמסלם: אפילו שבוע.

דוד אמסלם: היינו מצליחים לייצר איזשהו.

דוד אמסלם: או אפילו היום.

דוד אמסלם: היינו מסיימים את זה היום באיזשהו מקום.

דוד אמסלם: אז בואו נקבע ביום רביעי, בעזרת השם, בבוקר.

<לאה קריכלי: שמונה וחצי.

<לאה קריכלי: אני אודיע - - -

דוד אמסלם: בשמונה וחצי אנחנו נתחיל ולקראת תשע וחצי נביא את זה להצבעה.

דוד אמסלם: טוב?

<קרן גלאון: תודה רבה.

דוד אמסלם: רבותיי, תודה רבה לכולם.